Zmluva o poskytnutí audítorských služieb

I. Zmluvné strany
Audítor:            Ing. Janka Hirjaková, audítorka, licencia SKAU 333
                         Jahodová 42, 080 01 Prešov
                         IČO: 42087651 DIČ: 1031422425 IČ DPH: SK1031422425
                         Bankové spojenie: VÚB Prešov, č. účtu 1165844572/0200
                         a

Objednávateľ:  Obec Nižný Klátov, zastúpená starostkou obce
                         IČO:  
                         zastúpený: 
               ;
uzatvárajú túto zmluvu o poskytnutí audítorských služieb. 

II.  Predmet zmluvy
1.	Predmetom zmluvy je audit účtovnej závierky obce Nižný Klátov, ktorá sa zostavila za rok 2010 podľa zákona o účtovníctve a postupov účtovania pre rozpočtové a príspevkové organizácie a obce..
2.	Na základe vykonania prác podľa bodu 1 výsledkom auditu bude vydanie správy audítora o účtovnej závierke za rok 2010. List odporúčaní pre overovanú účtovnú jednotku vypracuje audítor len v prípade, ak popri audite zistí nedostatky a na základe toho odporúčania navrhne. 
3.	Predmetom zmluvy je audit konsolidovanej účtovnej závierky obce Nižný Klátov, ktorá sa zostavila za rok 2010 podľa platnej zákonnej úpravy. Na základe vykonania prác výsledkom auditu bude vydanie správy audítora o konsolidovanej účtovnej závierke za rok 2010. List odporúčaní pre overovanú účtovnú jednotku vypracuje audítor len v prípade, ak popri audite zistí nedostatky a na základe toho odporúčania navrhne. 
4.	Overenie Výročnej správy obce v časti vzťahujúcej sa k ekonomickým údajom obce za rok 2010.

III. Vykonávanie auditu
1.	Predpokladaný časový rozvrh služieb vykonaných v priestoroch spoločnosti je takýto:
- Plánovanie auditu a predbežné audítorské postupy                  február 2011
- Záverečné práce auditu riadnej účtovnej závierky                   február – máj 2011
- Vypracovanie správy                                                                máj 2011
- audit konsolidovanej účtovnej závierky                                   jún – september 2011
- overenie Výročnej správy obce                                                do 14 dní po predložení konečného znenia
2.	Predbežné termíny sa môžu zmeniť podľa okolností na základe dohody obidvoch strán. Objednávateľ predloží konečnú hlavnú účtovnú knihu, obratovú predvahu, čistopis účtovných výkazov, poznámky a všetky údaje potrebné pre audit najneskôr 14 dní pred požadovaným termínom vydania správy. 
3.	Objednávateľ poskytne audítorovi aktuálne vyhlásenie podľa bodu 3 Všeobecných ustanovení. Všeobecný príklad vyhlásenia bol odovzdaný objednávateľovi pri podpise tejto zmluvy.
4.	Postup auditu je oprávnený s audítorom prerokúvať: ............................................................ Termín bude dohodnutý vzájomne ústne.

IV. Všeobecné ustanovenia
1.	Audítor sa zaväzuje vykonať dojednanú prácu s potrebnou profesionálnou úrovňou osobne a ním poverenými osobami. 
2.	Audit sa vykoná v súlade s Medzinárodnými audítorskými štandardami (ďalej len ISA). Podľa týchto štandardov sa má audit naplánovať a vykonať tak, aby audítor získal primerané uistenie, že účtovná závierka neobsahuje významné nesprávnosti. Audit zahŕňa overenie dôkazov na základe testov, ktoré dokladujú sumy a iné údaje uvedené v účtovnej závierke. Audit ďalej obsahuje zhodnotenie použitých účtovných princípov a zhodnotenie významných odhadov, ktoré uskutočnil manažment, ako aj zhodnotenie prezentácie účtovnej závierky ako celku.
3.	Za vypracovanie účtovnej závierky zodpovedá vedenie mesta. Táto zodpovednosť zahŕňa adekvátne vedenie účtovných záznamov a vykonávanie postupov internej kontroly, výber a aplikáciu účtovných zásad a ochranu majetku mesta.
4.	Pred koncom auditu vedenie mesta pripraví vyhlásenie týkajúce sa významných skutočností. Vyhlásenie nebude mať skorší dátum ako je dátum správy audítora. 
5.	Všetky správy alebo iné materiály vypracované audítorom pre objednávateľa sa považujú za dôverné, slúžia pre internú potrebu spoločnosti a bez predchádzajúceho súhlasu audítora nesmú byť poskytnuté tretím stranám. Súhlas sa nevyžaduje v prípade poskytnutia správy audítora o audite a pripojenej účtovnej závierky pre účely ich zverejňovania a vykazovania pre všeobecné účely. Všetky informácie a materiály, ktoré získal audítor pre účely auditu súvisiace s objednávateľom a auditom sú majetkom audítora. 
6.	Audítor prerokuje s osobami poverenými spravovaním alebo osobami, ktoré splnomocnil štatutárny orgán na prerokovávanie postupu auditu s audítorom v dohodnutých termínoch otázky:
- celkový prístup a rozsah auditu
- zistenia počas auditu v systéme účtovníctva a internej kontroly, vrátane možných podvodov
- výsledky auditu – úpravy na základe auditu
- iné významné zistenia
7.	Audítor poskytne iné informácie ako sú výsledky auditu len v rozsahu, v akom si ich počas auditu všimne z dôvodov, že audit nie je naplánovaný tak, aby zisťoval všetky skutočnosti, ktoré sa týkajú vnútorných kontrolných systémov alebo spravovania účtovnej jednotky. 
8.	Za účelom dodržania termínov je nevyhnutné, aby overovaná účtovná jednotka poskytovala členom audítorského tímu požadované informácie včas a presne. Objednávateľ určí pred začatím auditu jedného pracovníka, ktorý bude zodpovedný za koordináciu vzťahov s audítorom a za plnenie administratívnych a iných požiadaviek v zmysle predmetu tejto zmluvy.
9.	Objednávateľ zabezpečí získavanie informácií formou potvrdení od jeho obchodných partnerov podľa požiadaviek audítora a v zmysle zákona č. 540/2007 Z. z. o audítoroch, audite a dohľade nad výkonom auditu. Náklady na tieto postupy sú dohodnuté v zmluve. 
10.	Objednávateľ poskytne audítorovi súčinnosť potrebnú na vykonanie predmetu činnosti, a to najmä potrebné doklady podľa požiadaviek audítora, materiálne zabezpečenie, programové vybavenie, primerané priestory na pracovisku odberateľa. Pri zabezpečení predmetu tejto zmluvy budú zmluvné strany koordinovať svoju činnosť a počas existencie zmluvného vzťahu spolupracovať. 
11.	Objednávateľ sa zaväzuje zabezpečiť audítorovi dostupnosť všetkých údajov, potrebných pre riadne vykonanie dohodnutých prác.
12.	Audítor sa zaväzuje, že s údajmi a informáciami súvisiacimi s predmetom tejto zmluvy bude nakladať ako s dôvernými, iba dohodnutým spôsobom, nesprístupní ich tretím osobám a zaväzuje sa zachovávať mlčanlivosť o všetkých skutočnostiach, ktoré sa dozvedel počas i po skončení poskytovania služieb podľa tejto zmluvy.
13.	Audítor nie je viazaný zodpovednosťou za výsledky iných kontrol voči objednávateľovi. 

V. Cena a platobné podmienky
1.	Cena za služby uvedené v časti II. bod 1, 2  je 550,- € bez DPH vrátane vedľajších nákladov. Náklady na získavanie informácií podľa bodu 9 Všeobecných podmienok hradí objednávateľ. Dohodnutá cena za práce podľa tejto zmluvy bude uhradená na základe faktúry so splatnosťou 14 dní od jej doručenia.
2.	Cena za služby uvedené v časti II. bod 3 je 250,- € bez DPH. Dohodnutá cena za tieto práce bude uhradená na základe faktúry so splatnosťou 14 dní od jej doručenia.
3.	Cena za služby uvedené v časti II. bod 3 je 70,- € bez DPH. Dohodnutá cena za tieto práce bude uhradená na základe faktúry so splatnosťou 14 dní od jej doručenia.
4.	V prípade nedodržania termínu splatnosti sa objednávateľ zaväzuje uhradiť úrok vo výške 0,01 % za každý deň omeškania.  
5.	Zmluvné strany sa zaväzujú rokovať o zvýšení dohodnutej odplaty za plnenie podľa bodu II. v prípade objektívne preukázaného významného zvýšenia cien vstupov k dátumu ukončenia auditu. 

VI. Záverečné ustanovenia
1.	Akékoľvek zmeny a dodatky k tejto zmluve možno vykonať len písomne a so súhlasom oboch zmluvných strán.
2.	Dva exempláre tejto zmluvy boli podpísané v slovenskom jazyku, pre každú zmluvnú stranu jeden. Zmluvné strany potvrdzujú, že budú aplikované platné zákony Slovenskej republiky.

Dátum podpisu:    28.02.2011

................................................                                                ................................................
               audítor                                                                                 objednávateľ